Unionin yleisen tuomioistuimen tuomio (kolmas jaosto) 20.9.2016 –

PAN Europe vastaan komissio

(asia T-51/15)

”(Oikeus tutustua asiakirjoihin — Asetus (EY) N:o 1049/2001 — Asetus (EY) N:o 1367/2006 — Hormonaalisia haitta-aineita koskevat asiakirjat — Asiakirjoihin tutustumista koskevan oikeuden epääminen osittain — Päätöksentekomenettelyn suojaa koskeva poikkeus — Asetuksen (EY) N:o 1049/2001 4 artiklan 3 kohta)”

1. Euroopan unionin toimielimet — Yleisön oikeus tutustua asiakirjoihin — Asetus N:o 1049/2001 — Poikkeukset oikeudesta tutustua asiakirjoihin — Päätöksentekomenettelyn suoja — Edellytykset — Kyseistä menettelyä vahingoitetaan konkreettisesti, tosiasiallisesti ja vakavasti — Kieltäytyminen, joka perustuu tarpeeseen suojata menettelyä ulkoisilta paineilta — Sallittavuus — Edellytykset — Kyseisen toimielimen yksikköjen ilmaisunvapauden huomioon ottaminen — Soveltamisalan ulkopuolelle jääminen (Euroopan parlamentin ja neuvoston asetuksen N:o 1049/2001 4 artiklan 2 kohta ja 3 kohdan ensimmäinen alakohta) (ks. 21–25, 30, 34 ja 42 kohta)

2. Euroopan unionin toimielimet — Yleisön oikeus tutustua asiakirjoihin — Asetus N:o 1049/2001 — Poikkeukset oikeudesta tutustua asiakirjoihin — Päätöksentekomenettelyn suoja — Edellytykset — Kyseistä menettelyä vahingoitetaan konkreettisesti, tosiasiallisesti ja vakavasti — Ulottuvuus — Pyydettyjen tietojen arkaluonteisuus — Seikka, joka ei voi sellaisenaan oikeuttaa poikkeuksen soveltamista (Euroopan parlamentin ja neuvoston asetuksen N:o 1049/2001 4 artiklan 3 kohdan ensimmäinen alakohta) (ks. 34 kohta)

3. Euroopan unionin toimielimet — Yleisön oikeus tutustua asiakirjoihin — Asetus N:o 1049/2001 — Poikkeukset oikeudesta tutustua asiakirjoihin — Päätöksentekomenettelyn suoja — Edellytykset — Kyseistä menettelyä vahingoitetaan konkreettisesti, tosiasiallisesti ja vakavasti — Ulottuvuus — Kieltäytymistä, joka perustuu vahinkoon, jota aiheutuisi kyseisen toimielimen harkintavallalle ja kyvylle saavuttaa sisäinen kompromissi, ei voida hyväksyä (Euroopan parlamentin ja neuvoston asetuksen N:o 1049/2001 4 artiklan 3 kohdan ensimmäinen alakohta) (ks. 36 kohta)

4. Euroopan unionin toimielimet — Yleisön oikeus tutustua asiakirjoihin — Asetus N:o 1049/2001 — Poikkeukset oikeudesta tutustua asiakirjoihin — Päätöksentekomenettelyn suoja — Mahdollisuus pyytää sisäisiä asiakirjoja, jotka sisältävät alustavia arviointeja (Euroopan parlamentin ja neuvoston asetuksen N:o 1049/2001 4 artiklan 3 kohdan ensimmäinen alakohta) (ks. 41 kohta)

Aihe

SEUT 263 artiklaan perustuva kanne, jossa vaaditaan kumoamaan 24.11.2014 annettu komission päätös Ares(2014) 3900631 siltä osin kuin siinä evätään oikeus tutustua hormonaalisia haitta-aineita koskeviin asiakirjoihin

Ratkaisu

1) 24.11.2014 annettu Euroopan komission päätös Ares(2014) 3900631 kumotaan siltä osin kuin siinä evätään oikeus tutustua asiakirjoihin nro 9, 13, 14, 15, 16, 17, 17a, 20, 22, 24, 25, 29, 30, 31, 37, 38, 39, 41, 42 ja 43, Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 4 artiklan 3 kohdan ensimmäisen alakohdan perusteella.

2) Kanne hylätään muilta osin.

3) Komissio vastaa omista oikeudenkäyntikuluistaan, ja se velvoitetaan korvaamaan Pesticide Action Network Europen (PAN Europe) oikeudenkäyntikulut.